	СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО ПРОЕКТ НА ПОСТАНОВЛЕНИЕ НА МИНИСТЕРСКИЯ СЪВЕТ ЗА ИЗМЕНЕНИЕ И ДОПЪЛНЕНИЕ НА УСТРОЙСТВЕНИЯ ПРАВИЛНИК НА МИНИСТЕРСТВОТО НА ИКОНОМИКАТА И ИНДУСТРИЯТА

	№
	Организация/потребител
/вкл. начина на получаване на предложението/
	Предложения и становища
	Приети/
неприети
	Мотиви

	1. 
	regulatory_watch
	Предоставената към проекта Частична оценка на въздействието незадоволително удовлетворява принципите обоснованост и пропорционалност, които следва да се спазват при изготвяне на Оценка на въздействието. В контекста на предложените съществени структурни промени целесъобразно би било да се изготви Последваща оценка на въздействие, съдържаща доказателствена част, обосноваващата твърденията, дадени в частичната оценка, както и анализ на въздействията, от който да става видно как окрупняването на дейности и функции в мегазвена ще доведе до повишаване на капацитета и подобряването на тяхната ефективност.

	Не се приема
	Съгласно чл. 22 от ЗНА последваща оценка на въздействие е предвидена за „нови“ закони, кодекси и подзаконови нормативни актове на Министерския съвет.
Проектът на акт не регулира обществени отношения, не създава задължения за гражданите и бизнеса, не въвежда нови административни процедури и изисквания. 
Настоящият акт планира структурна промяна в рамките на основната численост на министерството и планира синергичен ефект, който да осигури адекватна натовареност на служителите в окрупнените звена и използване на наличните човешки ресурси, за да се покрият по-обширни и комплексни сектори. 
Следва да се има предвид и предмета на дейност на новите две звена дирекция „Външноикономическа политика и международно сътрудничество“ и дирекция „Администриране и контрол на икономически дейности“ – икономическата логика е функциите на звена да са под общо ръководство и еднакви принципи при тяхното управление и контрол.

	2. 
	experts
	Като основна цел на представения проект се извежда „Постигане на ефективно администриране на процесите и дейностите в министерството в рамките на общата и специализираната администрация.“ С представения проект за изменение на Устройствения правилник на МИИ тази цел в голяма степен няма да бъде постигната предвид следните причини:
· В оценката на въздействието се твърди, че „структурата и функционалните характеристики на отделни административни звена към настоящият момент, съгласно действащия към момента Устройствен правилник на Министерството на икономиката и индустрията водят до затруднения в оперативното изпълнение на задачите и функциите на министерството и преплитане на компетентности“. Не са посочени конкретни примери. Не е извършван функционален анализ на дейностите на дирекциите и не са изготвяни и обсъждани предложения от заинтересованите страни за оптимизиране и прецизиране на функциите на дирекциите – къде се дублират, къде е отпаднала необходимостта от някои функции или трябва да бъдат актуализирани, къде е необходимо да се дефинират нови. Няма оценка на натовареността на звената. Не е известно да е създавана експертна работна група, която да прегледа функциите на звената и да изготви предложения за оптимизирането им.
· Прави се предложение за сливане на четири специализирани дирекции в две. Прави впечатление, че двете нови дирекции са със значително по-голям щат от другите. Функциите на новите дирекции механично събират функциите на старите без оптимизация, като добавят и нови такива. Значително нараства обема от работа и дейности, която трябва да се администрира и контролира, както и значително нараства обема на нормативната база за прилагане. Всичко това има опасност вместо да подобри работата и да оптимизира ресурса, по скоро да създаде проблеми при качеството на извършването и, както по контрола от страна на ръководителите на звената така и проблеми с квалифицирането и натоварването на служителите. Такива анализи и оценки не са правени.

· Увеличава се щата на общата администрация за сметка на специализираната като това се обосновава с въвеждане на „електронно управление“. Изложените аргументи по темата за електронното управление и необходимостта от възлагане на цялата отговорност на дирекция „Административно обслужване“ са общи лозунги без никаква конкретика, план или обхват. Личи, че са изготвяни от неспециалисти в тази област и не включват нито ИТ звеното нито специализираните дирекции, които са основния участник в този процес.
Несъмнено е необходимо оптимизиране на структурата, функциите и наличните човешки ресурси, но това следва да се прави прозрачно с участието на всички заинтересовани страни, след съответните анализи и оценки на ефективността и нуждата на всяко звено. Предложените по този начин промени в УП на МИИ изготвени без необходимите анализи и оценки ще доведат до вътрешни реорганизации включително и на логистично ниво и по-скоро биха затруднили работата на министерството и биха имали негативен ефект върху контрола на качеството на извършваната работа, отколкото да създадат позитивен ефект и оптимизиране на ресурса и ще доведат до необходимост от последваща промяна на Устройствения правилник.   
Въз основа на изложените аргументи предлагаме да се върне проекта за ново разглеждане като се спазят изискванията за реален експертен анализ и оценка на проекта от заинтересованите страни, за да се постигне в пълна степен поставената цел за „Оптимизиране на организационната структура и прецизиране на функционалните задължения на отделни административни звена в Министерството на икономиката и индустрията“.  
	Не се приема
	При разработването на проект на изменение и допълнение на УП на МИИ са включени всички заинтересовани страни и ръководители в министерството на ниво дирекции. Дадена е възможност за предложения и изменение на действащите разпоредби на устройствения акт на министерството, включително са отразени препоръки на Инспектората към министъра на икономиката и индустрията. По време на съгласувателната процедура също са получени, обсъдени и отразени бележките на всеки ръководител.
Не следва да се водим от числеността на звената, а от обема на техните функции и възможността да се използват наличните човешки ресурси оптимално, при пълно натоварване на служителите и използване на всички налични ресурси.
Разработването на по-голямата част от предлаганите промени е стартирало в началото на 2023 г., прецизирани са, като са конкретизирани рисковете за постигане на набелязаните цели.
Следва да се отчете, че в числеността на дирекция „Външноикономическа политика и международно сътрудничество“ са и дългосрочно командировани служители в задграничните ни представителства.
Дирекция „Администриране и контрол на икономически дейности“ окрупнява в себе си всички контролни дейности с цел оптимално използване на знанията, уменията и компетентностите на служителите ангажирани в контролните дейности и механизми. Разделянето на една административна структура на множество дирекции е неефективно поради, раздробяването на отделни звена и подзвена и създаването на множество дирекции, респ. отдели със съответните ръководни служители.

Съгласно Чл. 7в., ал. 1 от ЗЕУ министърът на електронното управление провежда държавната политика в областта на електронното управление и в областта на информационното общество и информационните технологии във взаимодействие с другите органи на изпълнителната власт. Т.е. функциите на дирекция ИКОУКС по ЗЕУ във връзка с ИТ не се припокриват от дирекция АО, ако се промени наименованието на АОЕУ. 
Съгласно определението за електронно управление в ЗЕУ - 39. (нова - ДВ, бр. 94 от 2019 г., в сила от 29.11.2019 г.) "Електронно управление" е реализиране от административните органи на правните взаимовръзки, административни процеси и услуги и на взаимодействието с потребителите, с лицата, осъществяващи публични функции, и с организациите, предоставящи обществени услуги, чрез използване на информационни и комуникационни технологии, осигуряващи по-високо ниво на ефективност на управлението. 
По отношение на участниците в процеса на електронно управление, нещата са също ясни, предвид определението за електронно управление посочено по-горе, определението за административно обслужване в Закона за администрацията ("Административно обслужване" е всяка дейност по извършване на административни услуги от структурите на администрацията и от организации, предоставящи обществени услуги.) и нормативно определените отговорности на Центъра за административно обслужване (Наредба за административното обслужване - Чл. 4. (3) При осъществяване на административното обслужване потребителите контактуват с администрацията чрез Центъра за административно обслужване).




На заинтересованите лица беше предоставен срок от 30 дни за становища, като по време на обществените консултации не са постъпвали предложения и становища. 

